ดาวน์โจนส์ปิดที่ 10,434.17 จุด ปรับขึ้น 24.71 จุด
ดัชนีดาวน์โจนส์ ปิดที่ 10,434.17 จุด ปรับขึ้น 24.71 จุด ด้านน้ำมันดิบตลาดไนเม็กซ์ ปิดที่ 76.79 ดอลล์
18 มิ.ย. 2553

ดัชนีดาวน์โจนส์ ปิดที่ 10,434.17 จุด ปรับขึ้น 24.71 จุด ด้านน้ำมันดิบตลาดไนเม็กซ์ ปิดที่ 76.79 ดอลล์
ปิดการซื้อขายตลาดหุ้นสหรัฐ ดัชนีปรับลดลงจากแรงเทขายของนักลงทุน ที่ผิดหวังกับจำนวนผู้ว่างงานที่ยื่นขอรับความช่วยเหลือจากภาครัฐในสัปดาห์ที่ผ่านมา ซึ่งเพิ่มขึ้น 12,000 คน เป็น 472,000 คน อย่างไรก็ดี แรงซื้อหุ้นกลุ่มสินค้าอุปโภคบริโภค และราคาทองคำที่พุ่งขึ้น 18.20 ดอลลาร์สหรัฐ ไปปิดที่ 1,247.50 ดอลลาร์สหรัฐ/ออนซ์ สูงสุดเป็นประวัติการณ์ ก็ช่วยให้ดัชนีกลับมาเคลื่อนไหวในแดนบวกได้ ด้านราคาน้ำมันดิบตลาดไนเม็กซ์ ปรับลดลง 88 เซนต์ ไปปิดที่ 76.79 ดอลลาร์สหรัฐ/บาร์เรล ทำให้ดัชนีดาวน์โจนส์ ปิดที่ 10,434.17 จุด ปรับขึ้น 24.71 จุด หรือ 0.24% ดัชนีแนสแดค ปิดที่ 2,307.16 จุด ปรับขึ้น 1.23 จุด หรือ 0.05% และดัชนีเอสแอนด์พี ปิดที่ 1,116.04 จุด ปรับขึ้น 1.43 จุด หรือ 0.13%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,253.89 จุด ปรับขึ้น 15.97 จุด หรือ 0.30% ดัชนี DAX ตลาดแฟรงก์เฟิร์ต ปิดที่ 6,223.54 จุด ปรับขึ้น 32.63 จุด หรือ 0.53% และดัชนี CAC 40 ตลาดปารีส ปิดที่ 3,683.08 จุด ปรับขึ้น 7.15 จุด หรือ 0.19% ส่วนน้ำมันดิบเบรนต์ ตลาดลอนดอน ปิดที่ 78.68 ดอลลาร์สหรัฐ/บาร์เรล ปรับขึ้น 54 เซนต์ ขณะที่ราคาทองคำตลาดลอนดอน ปิดที่ 1,248.05 ดอลลาร์สหรัฐ/ออนซ์ ปรับขึ้น 18.80 ดอลลาร์สหรัฐ